Sfidat e fermerëve amerikanë pasojë e pandemisë 
Me mijëra fermerë janë detyruar t'i hedhin prodhimet e tyre për shkak të rënies së fortë të kërkesës. 
Ushqime me vlerë prej miliarda dollarësh do të prishen në Florida, pasi fermerët e këtij shteti nuk janë në gjendje t'i shpërndajnë pemët dhe perimet e tyre në restorantet të cilat tani kanë nevojë për më pak furnizime se sa më parë për shkak të pandemisë së koronavirusit. Më e njohur për mijëra kilometra plazhe të bukura, Florida, falë klimës dhe tokës bujqësore, kultivon disa nga frutat dhe perimet e cilësisë më të lartë në Shtetet e Bashkuara. Mbi 47,000 ferma tregtare në këtë shtet kultivojnë lloje të shumta të perimeve dhe frutave, nga agrumet deri tek fasulet dhe manaferrat. Klima dhe toka bujqësore e cilësisë së mirë nxiti familjen italo-amerikane DiMare të shpërngulej nga Bostoni në Florida në vitet 1930. Si adoleshentë, vëllezërit Dominic, Joseph dhe Toni dikur shitnin fruta nga një kamion, por biznesi i tyre u bë i suksesshëm, dhe ata hapën një dyqan, pastaj një tjetër. Në vitin 1945 ata ishin në gjendje të blinin fermën e tyre të parë tregtare. "”. Sot fermat e kompanisë “DiMare” kultivojnë fruta dhe perime në Kaliforni, Teksas, Arizona, Pensilvani dhe Masaçusets. Të parët që ndjenë efektin e pandemisë së koronavirusit në biznes ishin fermat e domateve në Florida. "". Mijëra ferma si ajo “DiMare” ekzistojnë në Florida. Ato po përpiqen ta trajtojnë situatën sa më mirë që munden, disa prej tyre po japin ushqime falas për të varfërit ose ata që humbën vendet e punës, të tjerët po i shesin produktet e tyre me çmime shumë të ulëta. Qeveria amerikane ka ndarë 349 miliardë dollarë për të mbështetur bizneset e vogla dhe punonjësit e tyre. Qeveria gjithashtu ka ndarë 9,5 miliardë dollarë të tjera për të ndihmuar blegtorinë dhe fermat bujqësore që po vuajnë nga pasojat ekonomike të pandemisë. Pa një fund të masave kufizuese në horizont, fermerët në Florida shpresojnë se virusi do të dobësohet në muajt e verës. “", thotë Marc Lipsitch, epidemiolog në Universitetin e Harvardit. Por askush nuk mund ta thotë këtë me siguri, dhe kjo po rrezikon mbylljen e bizneseve si kompania “DiMare”.